Ծանր սոցիալտնտեսական խնդիրներից կարելի է երկար խոսել, բայց հարցը դրանով չի լուծվում: Տասնյակ երկրներ կան, որտեղ բնակչությունը շատ ավելի, անհամեմատելի ավելի վատ է ապրում, քան Հայաստանի քաղաքացիները, բայց չկա այդ երկրներում այսպիսի անելանելի հուսահատության հստակ զգացողություն: Հակառակը` հենց «երրորդ աշխարհի» պետություններն են առաջին տեղերն զբաղեցնում «երջանիկ մարդկանց» տարատեսակ վարկանշային աղյուսակներում: Այդ վարկանշային աղյուսակները, բնականաբար, վիճելի են, բայց երբեմն նաև մտածում ես` մի՞թե միայն տնտեսությամբ է պայմանավորված ներկայիս ծայրահեղ վատ տրամադրությունները: